Tadbir «Havo floti» kuniga bag‘ishlanadi. Foto: Mudofaa vazirligi axborot xizmati 19 avgust kuni Chirchiqda «Havo floti» kuni munosabati bilan Harbiy havo kuchlari aviashou namoyish etadi. Bu haqda Mudofaa vazirligi xabar berdi. Qayd qilinishicha, tadbir soat 8:30 da Toshkent viloyatida joylashgan «Chirchiq» poligonida boshlanadi. Havo hujumidan mudofaa qo‘shinlari va Harbiy havo kuchlari mutaxassislari kuni munosabati bilan harbiy uchuvchilar tomonidan ko‘rgazmali aviachiqishlar tashkil etiladi.